ஆணாதிக்க விதிமுறைகளுக்குள் இயங்கும் ஒரு சமூகத்துள் ஆணாதிக்க வக்கிரத்தால் பாதிக்கப்பட்ட பெண் தனக்கு நேர்ந்ததை முன்வந்து சொல்லத் தயங்குகிறாள். அவள் ஏற்கனவே பாதிக்கப்பட்டது மட்டுமல்ல, இன்னமுமாய் இந்தச் சமூகத்தால் தொடர்ந்து கலாச்சாரத் தரமிறக்கப்பட்டவளாகத் தான் கருதிவிடப்படுவேன் என்ற அச்சம்தான் காரணம். தன் எதிர்கால வாழ்வில் தான் மீளமுடியாதவளாக ஆக்கப்பட்டுவிடுவேன் என்ற அச்சம் அவளை ஆட்கொண்டுவிடுகிறது. இந்திய இலங்கை இராணுவத்தால் பாலியல் வன்முறைக்கு உட்பட்டவர்கள் விடயத்திலும் இதுதான் நடந்தது.